CELEX: 62018TN0543
Language: hu
Date: 2018-09-17 00:00:00
Title: T-543/18. sz. ügy: 2018. szeptember 17-én benyújtott kereset – XK kontra Bizottság

5.11.2018   
            
            
               HU
            
            
               Az Európai Unió Hivatalos Lapja
            
            
               C 399/52
            
         
      2018. szeptember 17-én benyújtott kereset – XK kontra Bizottság
      (T-543/18. sz. ügy)
      (2018/C 399/66)
      Az eljárás nyelve: francia
      
         Felek
      
      
         Felperes: XK (képviselő: N. de Montigny ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg és határozzon úgy, hogy megsemmisíti az először a felperes 2017. november havi illetmény-elszámolásában jelentkező és a 2017. november 7-i e-mailben megindokolt, a gyermekei iskoláztatási költségeinek megtérítését a 2017/2018-as tanévtől mellőző egyedi határozatot;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap az Európai Unió tisztviselői személyzeti szabályzata VII. melléklete 3. cikke (1) bekezdésének és az orvosi költségek visszatérítésére vonatkozó általános végrehajtási rendelkezések megsértésén alapul, mivel az értelmezésnek az alperes általi módosítása megsértette a szerzett jogokat, a jogos elvárásokat, a jogbiztonságot és a megfelelő ügyintézés elvét.
               
            
                  2.
               
               
                  A második jogalap a gyermekek jogainak, a családi élethez való jognak és az oktatáshoz való jognak a megsértésén alapul.
               
            
                  3.
               
               
                  A harmadik jogalap az egyenlő bánásmód és a hátrányos megkülönböztetés tilalma elvének megsértésén alapul.
               
            
                  4.
               
               
                  A negyedik jogalap az érdekek tényleges mérlegelésének hiányán és az arányosság elvének a megtámadott határozat általi állítólagos megsértésén alapul.